
Lootusetu nõude mahakandmine
1. Asjaolud ja menetluse käik

Narva linn on üks SA Narva Aleksandri Kirik (registrikood 90003350) asutajatest, teised asutajad on EELK Viru praostkond, EELK Narva Aleksandri Kogudus, Kreenholmi Varahalduse AS ja Imre Liiv. Narva linn on iga-aastaselt toetanud sihtasutuse tegevust, eraldades raha tegevuskulude katteks. SA Narva Aleksandri Kirik ei ole eraldatud vahendite kasutamise eest toetuse andjale täies ulatuses aru andnud ning Narva linnavalitsuse Kultuuriosakonna nõuded SA Narva Aleksandri Kirik vastu moodustuvad kokku 11 294,23 eurot. 17.03.2017. a tehti sihtasutuste registris kannet, millega kustutati juhatuse liiget ning praegu ei ole sihtasutusel juhatust. Sellest tulenevalt ei ole eraldatud vahendite kasutamise aruannete esitamine või vahendite toetuse andjale tagastamine tõenäoline, puuduvad võimalused nõude kogumiseks.
Küsimust arutati Narva Linnavalitsuse linnavarakomisjoni 08.08.2018. a istungil (protokoll nr 9, punkt 6). Otsustati Narva Linnavalitsuse Kultuuriosakonna taotlust rahuldada.
2. Õiguslikud alused

2.1 Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määruse nr 34 “Linnavara kõlbmatuks tunnistamise, mahakandmise ja hävitamise kord“ § 22 lõike 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

3. Otsus

3.1 Tunnistada lootusetuks rahanõue SA Narva Aleksandri Kirik (registrikood 90003350) vastu summas 11 294,23 eurot.
3.2 Narva Linnavalitsuse Kultuuriosakonnal kanda käesoleva korralduse punktis 3.1 toodud rahanõue oma bilansist maha.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

